Rozsudok bez odôvodnenia Okresného súdu Spišská Nová Ves sp. zn. 10P/219/2024 z 28. 3. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 10P/219/2024 7624205877 28. 03. 2025 JUDr. Martin Špak ECLI:SK:OSSN:2025:7624205877.4
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci mal. detí: A. B., nar. XX.XX.XXXX, a C. B., nar. XX.XX.XXXX, obe bytom u matky, zastúpené kolíznym opatrovníkom Úrad práce sociálnych vecí a rodiny Poprad, detí rodičov: matka B. B., nar. XX.XX.XXXX, trvale bytom D. XX, právne zastúpená: JUDr. Miroslava Slovinská, advokátka, so sídlom AK Štefánikovo námestie 13, Spišská Nová Ves, a otec E. B., nar. XX.XX.XXXX, trvale bytom D. XX, toho času bytom F. XXX/X, B. G., právne zastúpený: Advokátska kancelária JUDr. Daša Bajanová, s.r.o., Starosaská 3, Spišská Nová Ves, v konaní o návrhu matky na zvýšenie výživného, takto rozhodol: I. Súd s c h v a ľ u j e rodičovskú dohodu, uzavretú dňa 28.03.2025, pred pojednávaním, o zvýšení výživného zo strany otca na mal. A. B., nar. XX.X.XXXX, a na mal. C. B., nar. XX.X.XXXX, v nasledovnom znení. Zvyšuje sa výživné zo strany otca na mal. A. B., nar. XX.X.XXXX zo sumy 150,- Eur mesačne na sumu 210,- eur mesačne a na mal. C. B., nar. XX.X.XXXX zo sumy 150,- eur mesačne na sumu 210,- eur mesačne, odo dňa doručenia tohto rozsudku do budúcna s tým, že otec sa zaväzuje uhrádzať výživné vždy k 15. dňu v mesiaci vopred k rukám matky. II. Týmto sa m e n í výrok č. I. rozsudku Okresného súdu Spišská Nová Ves č.k 6P/155/2021 – 103 zo dňa 07.10.2021. III. Žiaden z účastníkov n e m á právo na náhradu trov konania. Poučenie: Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

